./data/stoa0275/stoa026/stoa0275.stoa026.opp-lat1.xml
Tertullian
Nam quia et illud apud apostolum positum est: Uti devoretur mortale a vita, caroscilicet, devorationem quoque ad perditionem scilicet carnis arripiunt,quasi non bilem et dolorem dicamur devorare, id est abscondereac tegere et intra nosmetipsos continere  Denique cum et illud scriptum sit: Oportet mortale hoc induere immortalitatem,ostenditur quomodo mortale devoretur a vita, dum indutum immortalitateabsconditur et tegitur et intus continetur, non dumabsumitur et amittitur  Ergo et mors, inquis, salva erit, cumfuerit devorata  Ideo discerne pro sensibus communionem verborum,et integre intellegis  Aliud enim mors et aliud mortale Aliter itaque devorabitur mors et aliter mortale  Mors non capitimmortalitatem, mortale autem capit  Denique et scriptum est quodnecesse sit mortale hoc induere immortalitatem  Quomodo ergocapit, dum devoratur a vita? Quomodo devoratur a vita, dumrecipitur et redigitur et includitur in ipsam? Ceterum mors merito in interitum devoratur, quia et ipsa in hoc devorat  Devoravit,inquit, mors invalescendo, et ideo devorata est in contentionem Ubi est, mors, aculeus tuus? ubi est, mors, contentio tua? Proindeet vita, mortis scilicet aemula, per contentionem devorabitin salutem quod per contentionem suam devoraverat mors in interitum